Aleksander Voldek

Aleksander Voldek (2. aprill 1911 Sengilei maakond, Simbirski kubermang – 27. jaanuar 1977 Leningrad) oli eesti ja vene elektrotehnikateadlane, Eesti NSV Teaduste Akadeemia liige (1969).

 Haridus 
Voldek lõpetas keskkooli aastal 1929 ning Uljanovski töölisfalkuteedi 1931. Aastal 1938 lõpetas ta Leningradi Polütehnilise Instituudi elektromehaanika teaduskonna elektrimasinate ehituse erialal cum laude. 
Aastatel 1946–1948 oli ta Leningradi Polütehnilise Instituudi aspirant ning 1953–1956 sama instituudi doktorant. 1950 tehnikakandidaat, 1956 tehnikadoktor, 1956 professor.

 Töökäik 
Ta töötas aastatel 1938–1940 Tšeljabinski elektrijaama insenerina ning 1940–1946 Tambovi elektrimasinate ehituse tehase Revtrud vanemkonstruktorina.

Ta oli aastatel 1950–1961 Tallinna Polütehnilise Instituudi õppejõud (oli aastast 1956 tehnikadoktor ja aastast 1957 professor), oli aastatel 1950–1953 elektroenergeetika kateedri juhataja ja aastatel 1956–1961 tööstuse elektrifitseerimise kateedri juhataja, olles aastatel 1958–1961 veel Eesti NSV Rahvamajanduse Nõukogu Elektrotehnika Teadusliku Uurimise Instituudi asutaja ja teadusdirektor. Alates 1961 oli ta Leningradi Polütehnilise Instituudi elektrimasinate kateedri professor ja juhatajaEE 14. köide lk 619.

Eesti NSV Teaduste Akadeemia tegevliikmeks valiti 1969. aastal eöeltrotehnika alal.

 Teadustöö 
Tal on põhjapanevaid uurimusi elektriajamite teooria, magnetohüdrodünaamiliste seadmete ning induktsioonpumpade insenerarvutuste kohta.
Lisaks avaldas ta üle 100 publikatsiooni, sealhulgas monograafiaid ja õpikuid (elektrimasinaid käsitlevaid kõrg- ja keskkooli õpikuid). Ta omas ka mitmeid autoritunnistusi.

 Teaduskorralduslik tegevus 
 Magnetohüdrodünaamiliste masinate uurimisprogrammi üks algatajaid Tallinna Polütehnilises Instituudis
 Osales Volta tehases elektrimasinate tootmise kvaliteedi tagamisel
 Eesti NSV Rahvamajanduse Nõukogu juhtkonna konsultant
 Üleliidulise Atestatsioonikomisjoni (VAK) ekspert elektrotehnika alal
 NSV Liidu Kõrg- ja Keskerihariduse Ministeeriumi elektromehaanika teaduslik-metoodilise nõukogu liige
 Kirjastuse Energia (Энергия) Leningradi osakonna toimetuse nõukogu ja ajakirja Magnitnaja gidrodinamika (Магнитная гидродинамика) toimetuskolleegiumi liige
 1957-1974 Tallinna Polütehnilise Instituudi toimetiste sarja tiiteltoimetaja (7 köidet vene keeles)

 Tunnustus  
 1967 Nõukogude Eesti preemia (autorite kollektiiv: Aleksander Voldek, Hans Jänes, Hugo Tiismus, Endel Risthein)
 1969 Eesti NSV Teaduste Akadeemia akadeemik (elektrotehnika)
 1974 Vene NFSV teeneline teadlane
 1986 büst Tallinna Tehnikaülikooli õppejõudude-akadeemikute alleel

 Teosed 
 Uutele õppeprogrammidele ja TPI laboratoorsele baasile vastavate uute laboratoorsete ülesannete koostamine õppedistsipliinidele "Elektrotehnika teoreetilised põhialused", "Elektrilised ja magnetilised mõõtmised" ning "Elektrimasinad": metoodilis-teaduslik töö. Hans Jänes; Tallinna Polütehniline Instituut, elektrotehnika teoreetiliste põhialuste kateeder. Tallinn 1950.
 Elektromagnetilised ja geomeetrilised vahekorrad induktsioonpumpades: riigieelarveline teaduslik uurimistöö. Hans Jänes juhendaja: Aleksander Voldek; Tallinna Polütehniline Instituut, teoreetilise ja üldise elektrotehnika kateeder. Tallinn 1959
 Hans Jänes, Paul Kaasik, Eugen Puusepp, Aleksander Voldek. Elektrimasinad: õpik keskeriõppeasutuste elektrotehniliste erialade õpilastele. Tallinn. Eesti Riiklik Kirjastus, 1961.
 Электрические машины (Leningrad, 1966, 1974)
 Индукционные магнитогидродинамические машины с жидкометаллическим рабочим телом (Leningrad, 1970)

 Viited 

Kategooria:Eesti tehnikateadlased
Kategooria:Venemaa tehnikateadlased
Kategooria:Tallinna Tehnikaülikooli professorid
Kategooria:Eesti NSV Teaduste Akadeemia liikmed
Kategooria:Sündinud 1911
Kategooria:Surnud 1977